PROVISIÓN TEMPORAL EN RÉXIME DE COMISIÓN DE SERVIZOS DUN POSTO DE "TÉCNICO/A DE ADMINISTRACIÓN XERAL"
ADMINISTRACIÓN LOCAL — Municipal — Vigo (Persoal, oposicións, 09/06/2021)

Por resolución da Concelleira delegada da área de contratación, patrimonio e xestión municipal de data 3 de xuño de 2021, disponse o seguinte: “PRIMEIRO.- Ordenar que conforme á orde de inicio de expediente de data de sinatura electrónica, se aprobe a convocatoria para a provisión temporal en réxime de comisión de servizos do posto de traballo vacante “Técnico/a Administración Xeral”Cód.46, coas características seguintes: Requisitos do posto de traballo segundo a Relación de Postos de Traballo do Concello de Vigo: Grupo de titulación: A1 CD: 26 CE: 680 Tipo: Posto non singularizado Escala: Administración Xeral Subescala: Subescala Técnica Clase: Superior Titulación: Titulacións esixidas no art.169.2ª) do Texto refundido das disposicións legais vixentes en materia de réxime local, aprobado mediante decreto lexislativo 781/1986, do 18 de abril. Formación Específica: Ningunha. Forma de Provisión: C. A (Cambio Adscrición) Situación: Vacante SEGUNDO.- As solicitudes se dirixirán á Excma. Alcaldía-presidente do Concello de Vigo e se presentarán de conformidade coa Lei 39/2015, de 1 de outubro, do procedemento administrativo común das Administracións Públicas, Real Decreto 203/2021, de 30 de marzo, polo que se aproba o “Reglamento de actuación y funcionamiento del sector público por medios electrónicos” e normativa de concordante aplicación. Como queira que os solicitantes, de conformidade co establecido no artigo 14.2 Lei 39/2015, de 1 outubro teñen a consideración de obrigados a relacionarse a través de medios electrónicos coas Administracións Públicas, deberán presentar a solicitude na sede electrónica do Concello de Vigo, https://sede.vigo.org/expedientes/sede; durante un prazo de 10 días hábiles contados dende o día seguinte ao de publicación do anuncio da convocatoria no Boletín Oficial da Provincia. A solicitude conterá, cando menos, os datos persoais do/da solicitante, dirección, número de teléfono fixo/móbil dirección de correo electrónico, xunto cunha copia simple do DNI en vigor. As solicitudes deberán acompañarse ademais, das certificacións e documentos xustificativos dos requisitos exixidos na presente convocatoria, a saber: * Os/as empregados públicos ao servizo do Concello de Vigo non terán que presentar a documentación que estea en poder do Concello (artigo 53 da Lei 39/2015). TERCEIRO.- A duración da comisión de servizos será a necesaria para proceder a cubrir a vacante con carácter definitivo, toda vez que, tal e como vén exposto o posto obxecto de provisión temporal atópase asociado á praza de Técnico/a de Administración Xeral incluída nas Ofertas de Emprego Público correspondentes aos anos 2017/2018. Por este motivo procedería a súa provisión temporal en comisión de servizos ata a provisión definitiva da praza asociada e en todo caso, coa duración máxima de 1 ano prorrogable por outro, nos termos do marco normativo de aplicación. CUARTO.- Ordenar a publicación da Resolución no Boletín Oficial da Provincia de Pontevedra, e na Intranet Municipal.” Contra a presente resolución, e de conformidade co previsto nos artigos 123 e 124 da Lei 39/2015, de 1 de outubro do Procedemento Administrativo, se poderá interpoñer recurso de reposición ante o mesmo órgano que a ditou no prazo dun 1 mes a contar dende o día seguinte ao da publicación, ou ben, directamente recurso contencioso-administrativo ante os Xulgados do Contencioso-Administrativo de Vigo no prazo de 2 meses, nos supostos, términos e condicións do disposto nos artigos 8, 25 e 46 da Lei 29/1998, de 13 de xullo, reguladora da Xurisdición Contencioso-Administrativa. Si se interpuxo o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto. MDG/bl Vigo, data segundo sinatura electrónica. A XEFA DA ÁREA DE RECURSOS HUMANOS E FORMACIÓN.- Mercedes Elizabeth Satrustegi Obeo A CONCELLEIRA DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (delegacións competenciais por Decreto da Alcaldía do 16/04/2021 e Acordo da Xunta de Goberno Local de data 22/04/2021).- Patricia Rodríguez Calviño